RESOLUCIÓN do 8 de maio de 2008 pola que se fixa o procedemento, o lugar e o prazo de presentación de solicitudes para a concesión de axudas de acción social do ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/05/2008

Por acordo do Consello da Xunta do 28 de decembro de 2007 aprobáronse os criterios de repartición do fondo de acción social da Xunta de Galicia para o exercicio económico do ano 2007.
Por resolución desta dirección xeral do 8 de maio de 2008 dispúxose a publicación dos devanditos criterios.
Dando cumprimento ao disposto nas normas xerais 3 (Solicitudes e documentación) e 5 (Prazo e lugar de presentación das solicitudes), dos criterios de repartición do Fondo de Acción Social para o exercicio do ano 2007,
DISPOÑO:
Primeiro.-Solicitudes, lugares e prazos de presentación.
1. Os que, atopándose incluídos no ámbito persoal das axudas, desexen optar a ela/s deberán completar en liña a solicitude e anexos que, como formulario electrónico, se atoparán na páxina web:
http:// www.xunta.es/dxfp/fas.htm. Posteriormente, presentarán esa mesma solicitude impresa debidamente asinada xunto cos documentos que se exixen en cada unha das axudas, perante as unidades certificadoras que se relacionan na norma xeral 3 alínea b
) dos criterios de repartición do Fondo de Acción Social.
O prazo para cubrir na web as solicitudes e para presentalas unha vez impresas ante as unidades certificadoras comezará o 22 de maio de 2008 e rematará o 6 de xuño de 2008.
2. As unidades certificadoras deberán completar en liña as solicitudes presentadas en prazo, comprobar á vista da documentación achegada a veracidade dos datos que figuran nas solicitudes e, de ser o caso, validalos. Unha vez cumprido o anterior, imprimirán a solicitude conformada e selarana.
As solicitudes conformadas, unidas ao resto da documentación, entregaranse aos respectivos peticionarios ata o 27 de xuño de 2008.
3. Os interesados presentarán as solicitudes conformadas, unidas ao resto da documentación, no rexistro xeral da Consellería de Presidencia, Administracións Públicas e Xustiza, delegacións provinciais das distintas consellerías e nas oficinas de correos ata o 10 de xullo de 2008.
Segundo.-Autorizacións á Administración para solicitar datos.
1. Os solicitante, e os outros membros da familia cuxos ingresos son computables, así como os causantes das axudas para atención a discapacitados e por maiores a cargo, poderán prestar autorización para poder solicitar datos de carácter tributario ou económicos que fosen legalmente pertinentes á Axencia Estatal de Administración Tributaria relativos ao nivel de renda (IRPF). A autorización asinarase na folla que, para tal efecto, se xera ao mesmo tempo que a solicitude. Na medida en que, a través deste sistema, a Consellería de Presidencia, Administracións Públicas e Xustiza poida dispoñer das ditas informacións, non se lles exixirá aos interesados a achega individual de certificacións expedidas pola Axencia Estatal de Administración Tributaria, nin a presentación, en orixinal, copia ou certificación, das súas declaracións tributarias.
2. O solicitante, e o/s copropietario/s na axuda por adquisición de vivenda, poderán prestar autorización para poder solicitar datos de carácter económico que fosen legalmente pertinentes a Muface ou calquera outra mutualidade ou organismo público. A autorización asinarase na folla que, para tal efecto, se xera ao mesmo tempo que a solicitude. Na medida en que, a través deste sistema, a Consellería de Presidencia, Administracións Públicas e Xustiza poida dispoñer das devanditas informacións, non se lles exixirá aos interesados a achega individual de certificacións expedidas polas devanditas mutualidades ou organismos.
Santiago de Compostela, 8 de maio de 2008.
Mª del Mar Rodríguez Fernández
Directora xeral da Función Pública